Nastavna jedinica: Automorfna tla

Ishod: Objasniti sistematiku tala, definirati odjele, klase i tipove tla. Znati svojstva tala raširenih u Središnjoj panonskoj podregiji.

Dragi moji u slijedeća tri dana dobro proučite zadani vam sadržaj, kada ovo završite naučit ćete sva tla koja pripadaju odjelu antropogenih tala. U slijedećem tjednu bit će vam zadatak ponavljati morfologiju tla i atropogeni odjel kroz pitanja koja ću vam zadati slijedeći tjedan. U svibnju čeka vas pisana provjera. Nije potrebno da mi šaljete bilješke. Pozdrav!

**IV klasa**

Eluvijalno iluvijalna tla A-E-B-C profila

Javljaju se u humidnim i perhumidnim klimatskim prilikama, kada pH tla padne ispod 6 i kada se koloidne čestice gline (one se kemijski ne razgrađuju) toliko rasprše da se descedentnim tokom ispiru u dublje slojeve tvoreći Bt pothorizont koji je nepropustan za vodu, ovaj pedogenetski proces zove se lesivaža. Eluvijalno -iluvijalna tla nastaju i drugim pedogenetskim procesom, a to je podzolizacija. U tom procesu dolazi do ispiranja humusa i razgradnih produkata gline-seskvioksida, pa u ovom procesu nastaju dva podhorizonta Bh i Bfe. Znači kod nastajanja eluvijalno-iluvijalnih tala naglašena je migracija seskvioksida, minerala gline, humusa i njihovo taloženje u dubljim dijelovima. U gornjim dijelovima profila formira se eluvijalni E horizont.

**Tipovi:**

1. Lesivirano tlo (Luvisol) O-A-E-Bt-C

Luvisoli su tla slabo do umjereno kisele reakcije, pH 5,5-6,5, to su glinasto -ilovasta tla, siromašna hranjivima, s niskim sadržajem humusa, tlo je nestabilnih vodo-zračnih prilika, nestabilne strukture, u mokrom stanju takva tla se zamuljuju, a u suhom stanju stvaraju tvrde bestrukturne mase. Javljaju se u humidnim klimatskim prilikama s povećanom količinom padalina što pogoduje površinskom ispiranju-lesivaži. Naglašena je migracija minerala gline i njihovo taloženje u dubljim dijelovima. U gornjim dijelovima profila formira se eluvijalni E horizont koji je lakšeg mehaničkog sastava. Takva tla su prekrivena šumskom vegetacijom, nastaju na ravnom i valovitom reljefu. Dolaze na visinama 100 do 700 m n.v. Silikatni i silikatno-karbonatni supstrati, čisti vapnenci i dolomiti su matični supstrati na kojima takvo tlo nastaje. Ovakva tla su najraširenija u kontinentalnom dijelu Hrvatske, šire se na zapad od poteza Vinkovci-Valpovo, Donji Miholjac-Đakovo, i raširena su na Bilogori. Prije uzgoja bilo koje kulture moraju se meliorirati, izvršiti humizaciju, unijeti veće količine mineralnih gnojiva, čuvati tlo od erozije. Na popravljenim tlima mogu se uzgajati ratarske kulture, te voćke i vinova loza.

2. Podzol (pepeljuše) O-A-E-Bh-Bfe-C

Javlja se u perhumidnim klimatskim prilikama. 2000 ha u Gorskom kotaru i Lici. Prirodnu vegetaciju čine crnogorične šume ili mješovite crnogorične šume. Litološka podloga je ekstremno kisela (silikatna). U hladnom i vlažnom podneblju nakuplja se nerazgrađena organska tvar. Javlja se proces podzolizacije. Razaraju se minerali gline i ispiru se površinski slojevi organske tvari, željezo i seskvioksidi. U kiselim uvjetima sredine kvarcna zrnca nisu topiva. Ispod O horizonta dolazi A horizont, a ispod njega se nalazi pepeljasto-sivi podzolirani E horizont. Nakon njega slijedi Bh iluvijalni humusni podhorizont (čokoladno smeđi) pa Bfe iluvijalni željezni podhorizont. pH manji od 5, a stupanj zasićenosti bazama je ispod 35%, znači vrlo mala količina hranjiva, to su prozračna tla uglavnom prekrivena šumskom vegetacijom. Ta tla pogodna su za uzgoj pašnjaka.

3. Smeđe podzolasto (Brunipodzol) O-A/E-Bh-Bfe-C

Javlja se u perhumidnim klimatskim prilikama. 2000 ha u Gorskom kotaru i Lici. Prirodnu vegetaciju čine crnogorične šume ili mješovite crnogorične šume. Litološka podloga je ekstremno kisela (silikatna)- matični supstrat. U hladnom i vlažnom podneblju nakuplja se nerazgrađena organska tvar. Javlja se proces podzolizacije. Za razliku od podzola kod brunipodzola procesi migracije organske tvari su slabije izraženi. pH manji od 5, a stupanj zasićenosti bazama je ispod 35%. Pojavljuje se mješoviti A/E horizont. Na takvim tlima nalaze se pašnjaci.

**V klasa**

Antropogena tla P-C profila

Čovjek je svojim djelovanjem izmjenio horizonte i kemijska svojstva tla

**Tipovi**: 1. Rigolano (Rigosol)-obrada 50-70 cm, vinograd, voćnjak, oranica (nastaju rigolanjem, podrivanjem i vrlo dubokim oranjem)

 2. Vrtno (Hortisol) - izmjenjeni horizonti, kemijska i fizikalna svojstva tla (nastaju štihanjem)

**VI klasa**

Tehnogena tla I,II,III.... profila

**Tipovi:**

1. Tla deponija (Deposol) (npr. to su tla na kojima nešto kontinuirano odlažemo, tla smetlišta) 2. Flotacioni materijali (nanosi otpadnih voda) 3. Nanosi iz zraka